Juniorke uspješne protiv Hrvatske

„U-19“ reprezentativke Bosne i Hercegovine pobijedile su jučer u Opuzenu vršnjakinje iz Hrvatske sa 3:1.

Dva gola postigla je Sofija Krajšumović u 11′ i 89′, a jedan Alma Krajnić u 28′.

Jedini pogodak za Hrvatsku postigla je Ena Pernar u 25′.

Selektor Dragan Jevtić je u današnjem susretu na teren poslao sljedeće igračice: Somea Položen (68. Indira Faković), Selma Hasić, Đula Velagić, Fadila Mujkić, Irma Jusanović (87. Sajra Fejzić), Elma Husić (46. Ines Husić), Sofija Krajšumović, Ajla Zukić (Melisa Sipović), Elma Smajić (68. Dušica Lukić), Alma Krajnić (46. Sabina Grabus), Naida Haračić.

Iste selekcije će u Metkoviću odigrati još jedan meč 27. februara u 11:00 sati.